Diari Oficial de la Generalitat Valenciana


Sumari del DOGV 9528, del 07-02-2023 (2023/1158)

Extracte de la Resolució de 25 de gener de 2023, de la Universitat Miguel Hernández d'Elx, per la qual s'efectua la convocatòria d'una beca de formació universitària en comunicació interna i externa per al Vicerectorat de Relacions Internacionals (codi de subvenció 89-336-9-2365-4859).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9528

Data del DOGV
:   07-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1158


Data del document
:   25-01-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ajuda pública

Extracte de la Resolució de 25 de gener de 2023, de la Universitat Miguel Hernández d'Elx, per la qual s'efectua la convocatòria d'una beca de formació universitària en comunicació interna i externa per al Vicerectorat de Relacions Internacionals (codi de subvenció 11-652-3-9123-3508). [2023/1158]  
BDNS (identif.): 673802.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/673802  
  
Primer. Beneficiaris  
Els sol·licitants hauran d'estar en possessió del títol oficial universitari de graduat/ada en Periodisme o Comunicació Audiovisual expedit o homologat per les autoritats espanyoles corresponents i que no hagen transcorregut més de cinc anys des de la finalització.  
  
Segon. Objecte  
L'objectiu de la beca és completar la formació adquirida per titulats universitaris en Periodisme per a dinamitzar el web del Vicerectorat de Relacions Internacionals, les seues xarxes socials, canalitzar la relació amb el Servei de Comunicació de la UMH i participar en totes les iniciatives de comunicació i projecció de les relacions internacionals de la UMH. Tot aquest treball, coordinat des del Vicerectorat de Relacions Internacionals, té com a objectiu facilitar la ulterior inserció en el mercat laboral del becat.  
  
Tercer. Bases reguladores  
https://boumh.umh.es/files/2023/01/RR\_00190\_2023.pdf  
  
Quarta. Quantia  
L'ajuda econòmica a percebre pel beneficiari serà de 1000 euros/mes, quantia a la qual se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació en el DOGV, i la finalització serà al cap de deu dies hàbils a comptar de l'endemà de la data de publicació.  
  
Sisé. Altres dades  
El període de duració podrà prorrogar-se sense necessitat de nova convocatòria per un període màxim de dotze mesos addicionals, amb data d'inici a partir de l'1 de gener de l'any següent, sempre que existisca la disponibilitat pressupostària corresponent en el pressupost de 2024, amb l'emissió prèvia de document comptable AD de tramitació anticipada visat pel servei competent en matèria pressupostària, i així s'aprove per resolució rectoral, sempre que el desenvolupament de l'activitat que s'estiga realitzant així ho requerisca o aconselle.  
  
Elx, 25 de gener de 2023.- El rector: Juan José Ruiz Martínez.